RQ MONEY
PROGRAM, S KTORÝM MÁTE SVOJE FINANCIE POD KONTROLOU ...

#### OSOBY

F12
Číselník slúži na evidenciu jednotlivých osôb, ktoré disponujú s financiami (a tieto im budú rozpísané). Je možné používať okrem jednotlivých osôb aj tzv. skupiny (napr. RODIČIA, VŠETCI a pod.), lebo sa môžu vyskytnúť príjmy alebo výdaje, ktoré sa budú týkať časti skupiny (napr. u RODIČOV posedenie v reštaurácii či návšteva divadla) alebo VŠETKÝCH (napr. poplatok za zájazd či nákup nábytku).
Údaj je v transakcii povinný. Počet osôb v číselníku je neobmedzený. UPOZORNENIE: Vymazaním osoby dôjde k vymazaniu všetkých transakcií (prímov, výdajov i presunov), ktoré sú v databáze k nej priradené.

#### KATEGÓRIE

F11
Číselník uľahčí triedenie príjmov a výdajov podľa kategórií. Ak napr. používate automobil, stačí vytvoriť kategóriu AUTO a k nemu príslušné podkategórie (napr. BENZÍN, SERVIS A OPRAVY, POISTNÉ, PARKOVNÉ A POKUTY, atď.).
Poradie radenia záznamov v číselníku je nasledovné (podľa stĺpcov):
PORADIE - POHYB - KATEGÓRIA - PODKATEGÓRIA.
Poradie slúži na to, aby ste si vami očíslované položky (kategórie a podkategórie) zoradili tak, ako vyhovujú vám (napr. najčastejšie používané položky na vrchu). Ak necháte poradie všade rovnaké, bude radenie záznamov abecedné... (teda najprv POHYB, potom KATEGÓRIA a na koniec PODKATEGÓRIA).
Je len na vás, ako podrobne si rozčleníte svoje kategórie na podkategórie.
Údaj je v transakcii povinný. Počet kategórií a podkategórií v číselníku je neobmedzený.
UPOZORNENIE: Vymazaním podkategórie dôjde k vymazaniu všetkých transakcií (prímov, výdajov i presunov), ktoré sú v databáze k nej priradené.

#### ÚČTY

F10
Číselník slúži na evidenciu všetkých účtov, ktoré budete používať. Každý účet si môžete viesť v ľubovoľnej mene. Nie je možné viesť jeden účet vo viacerých menách.
Na začiatku práce s programom Vám odporúčam vytvoriť si minimálne 2 účty (napr. HOTOVOSŤ a BANKOVÝ ÚČET). U všetkých účtoch je možné zadať počiatočný stav účtu (kvôli presnej evidencii). Dátum založenia účtu je potrebný kvôli kontrole zápisu dátumu záznamu (program neumožní zapísať transakciu - t. j. príjem, výdaj alebo presun), ak je jeho dátum starší než dátum založenia účtu.
Údaj je v transakcii povinný. Počet účtov v číselníku je neobmedzený.
UPOZORNENIE: Vymazaním účtu dôjde k vymazaniu všetkých transakcií (prímov, výdajov i presunov), ktoré sú v databáze k nej priradené.

#### POPISY

F9
Číselník slúži pre rýchlejšie zadávanie častých rovnakých poznámok (popisov) k nejakej transakcii (napr. nájomné za byt, splátka úveru, výber z bankomatu a pod.).
Údaj je v transakcii nepovinný. Počet popisov v číselníku je neobmedzený.

#### PARTNERI

F8
Číselník slúži na lepšie členenie vašich výdavkov či príjmov podľa partnerov. Tento číselník je nový od verzie 2.0 (na žiadosť viacerých užívateľov, najmä zahraničných). V prípade, že chcete sledovať napr. kde (u ktorého partnera) najviac nakupujete, môžete si založiť partnerov (napr. TESCO, LIDL, BILLA, KAUFLAND, ...) a sledovať, kam najviac odchádzajú Vaše peniaze.
Údaj je v transakcii povinný.Počet partnerov v číselníku je neobmedzený.
UPOZORNENIE: Vymazaním partnera dôjde k vymazaniu všetkých transakcií (prímov, výdajov i presunov), ktoré sú v databáze k nemu priradené.

#### MENY

F7
Číselník slúži pre potreby účtov (každý účet môže byť vedený len v jednej mene). Užívateľ si sám môže vytvoriť aj vlastnú menu :).
Pri každej mene je uvádzaná aj jeho tzv. mincovka (zoznam všetkých bankoviek a mincí). Pokiaľ sú tieto zadané, je možné v Počítadle hotovosti zrátať si ľahko Vašu hotovosť v danej mene.
Počet mien v číselníku je neobmedzený. UPOZORNENIE: Vymazať menu je možné, len ak nie je použitá v nejakom účte. V prípade, že máte založený účet v tejto mene, menu nie je možné vymazať (najskôr je potrebné vymazať účet, resp. zmeniť jeho menu na inú).

#### POZNÁMKY

F6
Číselník slúži užívateľovi na vedenie ľubovoľných poznámok. Tieto nijako nesúvisia z údajmi v databáze finančných záznamov. Program umožňoval do verzie 2.0 evidenciu len mesačných poznámok (napr. o spotrebe vody, plynu, energie, tankovaní benzínu a pod.). Od verzie 2.0 je možnosť vkladať poznámky s ľubovoľným názvom a periodicitou.
Počet poznámok v číselníku je neobmedzený.

#### ŠTÁTNE SVIATKY

F5
Číselník slúži na evidenciu štátnych sviatkov v danej krajine. Tieto je možné využiť pri generovaní plánovaných platieb (iba mesačných, štvrťročných, polročných a ročných !!!). V prípade, že dátum plánovanej platby pripadne napr. na deň štátneho sviatku, bude dátum plánovanej platby vygenerovaný o den skôr.
Počet štátnych sviatkov v číselníku je neobmedzený.

#### EXTERNÉ ODKAZY

F4
Zoznam slúži pre evidenciu internetových odkazov, ktoré užívateľovi budú slúžiť napr. na rýchle spojenie s bankou (napr. kvôli výpisom z účtu), centrálnou národnou bankou (kvôli kurzovému rozdielu), ale užívateľ tam môže vložiť akékoľvek odkazy na obľúbené stránky. Výhodou je použitie vlastných klávesových skratiek, takže po ich stlačení sa užívateľovi automaticky otvorí internetový prehliadač s danou stránkou.